projecte-aina/catalan_government_crawling huggingface dataset:
La Fundació Europea de Formació (ETF) i el Centre Europeu per al Desenvolupament de la Formació Professional (CEDEFOP) creen conjuntament aquesta licitació per concloure un contracte per a la prestació de serveis d'avaluació.
L'ETF lidera aquest procediment de contractació interinstitucional en nom de les dues agències, que faran servir el contracte resultant.
L'ETF és una agència especialitzada de la Unió Europea amb el mandat de contribuir a millorar el desenvolupament del capital humà en el context de les polítiques de relacions externes de la UE.
La seva missió és donar suport als seus països socis per aprofitar el potencial del seu capital humà mitjançant la reforma dels sistemes d'educació, formació i mercat de treball en el context de les polítiques de relacions externes de la UE.
Col·labora amb els països socis que participen en les polítiques d'ampliació i veïnatge de la UE, així com d'Àsia Central.
Per altra banda, el Cedefop és l'agència de la Unió Europea per a l'educació i la formació professional (VET).
Amb la seva investigació i anàlisis, dóna suport a la Comissió Europea, els estats membres de la UE i els seus interlocutors socials en el disseny i la implementació de les polítiques d'EFP, centrant-se en la millor manera de vincular l'educació i l'ocupació.
L'objectiu del contracte és proporcionar als ETF i al CEDEFOP serveis d'avaluació per avaluar els mètodes i àrees de treball de l'ETF i el Cedefop en el camp del desenvolupament del capital humà i de la formació professional.
La Cambra oficial de comerç, indústria i navegació de Barcelona convoca el programa InnoCámaras per l'any 2019 cofinançat pel fons FEDER.
Aquesta convocatòria pretén donar suport a solucions innovadores a les pimes mitjançant una metodologia que combina l'assessorament i els ajuts directes a la innovació.
La implementació de les solucions innovadores es realitza en dues fases:
En paral·lel, en el marc del Programa també s'organitzaran jornades de sensibilització, fòrums, trobades empresarials i amb entitats públiques de RDI i altres accions de promoció de la innovació.
El Programa InnoCámaras s'emmarca dins del Programa Operatiu Plurirregional d'Espanya, que persegueix fomentar la inversió empresarial en R+D+I i el desenvolupament de vincles i sinèrgies entre les empreses, els centres d'investigació i el sector de l'ensenyament superior, en particular mitjançant el foment de la inversió en el desenvolupament de productes i serveis, la transferència de tecnologia, i la innovació social i ecològica.
L'European Data Incubator (EDI) és un projecte d'innovació cofinançat per la Unió Europea.
El projecte compta amb el finançament del programa de recerca i innovació Horizon 2020 i és part del Big Data Value PPP.
La iniciativa està liderada per la Universitat de Deusto, en companyia d'altres cinc socis, i compta amb un total de 7,7 milions d'euros per la incubació de 140 empreses.
Aquesta associació público-privada (PPP) pretén construir una economia basada en dades a tota Europa, dominar la generació de valor des del Big Data i crear un avantatge competitiu significatiu per a la indústria europea, impulsant el creixement econòmic i els llocs de treball.
Gràcies al caràcter multidimensional que les dades massives proporcionen, les activitats d'aquesta PPP es centren en el desenvolupament de tecnologia i aplicacions, el descobriment de models de negoci, la validació d'ecosistemes, la perfilació d'habilitats, i la regulació normativa d'aspectes socials i mediambientals.
El projecte EDI té com a objectiu impulsar una nova generació de productes i serveis basats en big data.
El projecte ofereix a startups i pimes l'oportunitat de millorar la seva competitivitat, posant a la seva disposició les eines, la formació i el finançament necessari per a la creació de noves idees de negoci.
Les startups i pimes que vulguin participar estan convidades a seleccionar un dels tres desafiaments inclosos dins del catàleg comercial del EDI.
Un cop hagin seleccionat el repte que volen afrontar s'hauran d'inscriure en el programa d'incubació abans del 19 de juny.
Els equips seleccionats hauran de passar per tres fases d'experimentació, exploració i evolució on rebran ajudes de fins a 100.000 euros.
Durant aquest procés les empreses rebran formació específica en Big Data, juntament amb altres eines per tal d'enfortir la seva capacitat de desenvolupar idees innovadores i accedir a altres fonts de finançament.
Els principals objectius de l'ajut als Projectes de Traducció Literària són donar suport a la diversitat cultural i lingüística, promoure la circulació de les obres literàries d'elevada qualitat, i millorar-ne l'accés per tal d'arribar a nous públics.
Així doncs, la present convocatòria d'ajuts va adreçada al suport de projectes de traducció, edició, distribució i promoció d'un paquet d'obres de ficció elegibles amb un alt valor literari.
Les activitats poden incloure esdeveniments especials i activitats de comercialització o distribució organitzats per promoure les obres de ficció traduïdes dins i fora de la UE.
Els sol·licitants elegibles són els editors o editorials establerts en un dels països participants en el Subprograma Cultura, que estiguin actius en el sector de l'edició i que tinguin personalitat jurídica almenys des dels dos anys anteriors a la data del termini de presentació de sol·licituds.
Els sol·licitants podran presentar projectes que compleixin les següents condicions:
Pel que fa als idiomes que poden ser elegibles:
Les obres elegibles s'han de regir pels següents criteris:
Cada any ACE selecciona 18 productors de pel·lícules amb experiència, cadascun amb un projecte en desenvolupament adequat per a la coproducció i adreçat al mercat internacional, per participar en el programa anual de formació avançada d'ACE i després incorporar-se a la xarxa ACE.
ACE té el suport d'Europa Creativa Media.
Quatre esdeveniments constitueixen el nucli del programa d'entrenament:
Taller de desenvolupament de contingut
Del 7 al 12 d'octubre de 2019 a Hèlsinki, Finlàndia
Del 18 al 23 de novembre de 2019 a Praga, República Txeca
30 de març - 1 d'abril de 2020, Amsterdam, Països Baixos
S'ha d'anunciar encara la ubicació.
Si esteu pensant en participar, poseu-vos en contacte amb ACE per organitzar una reunió durant el festival de Canes o una conferència.
Els productors seran informats sobre la preselecció abans de finals de juliol de 2019.
El Departament d'Agricultura, Ramaderia, Pesca i Alimentació (DARP) de la Generalitat de Catalunya ha resolt l'atorgament de 83 ajuts a Comunitats de regants de tot Catalunya per un import de 26.711.899,24€ d'inversió, amb una subvenció d'11.225.824,81€ per a les anualitats de 2019, 2020 i 2021.
D'aquest total d'ajuts, 46 han estat destinats a la demarcació de Lleida, 19 a Tarragona, 8 a les Terres de l'Ebre, 5 a Girona i 5 a Barcelona.
Es tracta d'ajuts de l'Ordre de Regadius, publicada el 2018, que aprovava les bases reguladores dels ajuts a les comunitats de regants per a la millora i modernització de les xarxes de regadius en el marc del Programa de Desenvolupament Rural (PDR) de Catalunya.
L'objectiu dels ajuts regulats en l'ordre esmentada és fomentar la realització de les obres i les instal·lacions de les xarxes col·lectives de reg de les Comunitats de Regants, en alguna de les següents modalitats: la modernització integral d'un regadiu existent i l'aplicació de noves instal·lacions i tecnologies que millorin la gestió del reg, incrementant l'eficiència i l'estalvi d'aigua, augmentat les garanties de fer front a episodis de sequera.
Els ajuts es destinaran a la realització de les obres següents:
El Servei d'Ocupació de Catalunya (SOC) ha publicat la resolució de subvencions atorgades durant l'any 2018 per al desenvolupament d'espais de recerca de feina en l'àmbit de l'orientació per a l'ocupació, cofinançada pel Fons Social Europeu (FSE).
La finalitat de les subvencions és desenvolupar espais on promoure la recerca organitzada i sistemàtica de feina posant a disposició de les persones demandants d'ocupació l'assessorament de personal tècnic orientador, els recursos i les eines que els permeti millorar l'ocupabilitat i la seva incorporació al mercat laboral, i per tant s'ha concedit finançament a aquelles entitats que així han obrat.
Els resultats es divideixen en tres grups: entitats locals, ens dependents de corporacions locals, fundacions, i entitats sense ànim de lucre.
Un total de 277 pimes de 25 països, 10 d'elles amb seu a Catalunya, han estat seleccionades pel EIC per rebre finançament de l'Instrument pime, un total de 450.000 euros.
Cada empresa obtindrà 50.000 euros per impulsar els seus nous productes innovadors al mercat.
Les empreses seleccionades també rebran serveis gratuïts de coaching i acceleració de negocis.
Aquestes empreses es podran presentar posteriorment a la segona fase de finançament.
En la fase 2, les pimes podran sol·licitar subvencions de fins a 2,5 milions d'euros, els seus projectes han d'anar destinats a convertir un concepte de negoci en un producte, servei o procés preparat per al mercat.
L'Instrument pime forma part del programa de recerca H2020 i està gestionat pel consell Europeu d'Innovació (EIC), una institució en fase de creació, el qual dóna suport a innovadors de primer nivell, emprenedors, petites empreses i científics per mitjà d'oportunitats de finançament i serveis d'acceleració.
El seu principal focus és la creació d'innovacions disruptives de mercat.
La majoria de les empreses seleccionades per al finançament es troben en l'àmbit de les tecnologies de la informació i la comunicació (TIC), la salut i l'enginyeria.
Les pimes catalanes seleccionades han estat les següents:
Actualment, les empreses interessades en presentar-se a aquest Instrument pime ho poden fer amb diferents dates límits, a l'enllaç adjunt les trobareu.
L'Institut Cartogràfic i Geològic de Catalunya (ICGC) ha iniciat l'estudi per avaluar el potencial geotèrmic profund del territori català.
El treball ha començat per l'àmbit de l'Empordà i aquesta fase, que es completarà el 2021, es desenvolupa en el marc del projecte europeu (Horizon 2020) Hot-lime, Mapping and Assessment of Geothermal Plays in Deep Carbonate Rocks, en el qual l'ICGC participa juntament amb altres 14 serveis geològics europeus.
L'energia geotèrmica és una font d'energia renovable, neta, i disponible.
A Catalunya, l'aprofitament dels recursos geotèrmics superficials amb la tecnologia de les bombes de calor es troba en plena expansió en la climatització d'edificis, bé com a sistema únic o combinat amb altres energies renovables.
En canvi, l'aprofitament de recursos geotèrmics d'origen profund és encara molt escàs en comparació amb altres països europeus com Alemanya, França, Bèlgica o Àustria, on s'utilitza per a xarxes de calor centralitzades de barri, a la indústria o en la generació d'electricitat.
Aquest nou projecte, per tant, permetrà quantificar l'energia geotèrmica profunda disponible a unes zones concretes, que l'ICGC ja va identificar a l' Atles de Geotèrmia de Catalunya, publicat el 2012.
Per aconseguir-ho, l'ICGC durà a terme treballs de camp per a l'adquisició de dades geofísiques i elaborarà models 3D recolzats amb tècniques probabilístiques per efectuar prediccions del recurs disponible.
Enguany s'han iniciat campanyes d'exploració geofísica i mostreig a la comarca del Baix Empordà i la primera part d'aquests treballs finalitzaran durant la primavera.
Posteriorment, s'iniciarà la construcció de diversos models que conduiran a l'avaluació del recurs en aquest sector.
El projecte continuarà a les comarques del Baix i Alt Camp, el Penedès, el Vallès Oriental i Occidental, la Selva, així com a la Depressió Central i altres àmbits locals.
Els resultats es podran consultar al portal Geoíndex de l'Institut i facilitaran la presa de decisions sobre futurs aprofitaments d'aquesta energia renovable.
Alumnes de l'Institut Vall de Llémena de Sant Gregori, al Gironès, presenten al Parlament Europeu el documental Escaping war sobre els efectes de l'exili durant la guerra civil espanyola.
El projecte s'ha dut a terme conjuntament amb els estudiants del centre NMS/VBS In der Krim de Viena (Àustria).
Alguns dels alumnes del centre austríac, són joves que han hagut d'exiliar-se a causa de la guerra a Síria.
Escaping war és un treball que mostra el paral·lelisme entre la situació viscuda pels republicans que es van haver d'exiliar en acabar la guerra civil i els exiliats sirians que han fugit de la guerra viscuda els darrers anys.
El documental mostra els aspectes que acompanyen aquestes circumstàncies, com el fet d'haver d'abandonar les famílies, la casa o els amics, la por a les represàlies, i la duresa del viatge a l'exili.
A través del treball, els alumnes reflexionen sobre la situació dels refugiats sirians, i el connecten amb el passat dels seus avis i besavis que van viure una situació molt semblant durant la guerra civil.
Tot plegat s'ha reflectit en un documental que es presenta al Parlament Europeu, en el marc de la commemoració del 80è aniversari de la fi de la guerra civil, el 1939.
Entre els treballs duts a terme per a fer el documental, destaquen entrevistes als avis que van viure el final de la guerra, visites a camps de concentració del sud de França, la trobada amb els alumnes sirians de Viena, o el pas a través de la frontera (el pas de Lli) per on van fugir republicans el 1939.
El projecte està finançat per la Unió Europea i té una durada de 3 anys escolars.
Els estudiants, que s'han format per narrar i rodar el documental, han dut a terme la mobilitat tant a un com altre país, a través de la beca Erasmus+.
El Departament d'Agricultura, Ramaderia, Pesca i Alimentació (DARP) de la Generalitat de Catalunya, a través del Centre de Ciència i Tecnologia Forestal, ha publicat la convocatòria d'Ajuts a la mitigació del canvi climàtic, així com ha presentat una Guia per a orientar les explotacions agràries a fer inversions en biomassa, per tal d'orientar el sector cap a instal·lacions més sostenibles.
La Guia publicada mostra dades específiques i raons per a fer el canvi cap a fonts d'energia més sostenibles, i serveix per a orientar les explotacions agràries a fer inversions en biomassa.
Així, el document exposa els tipus de biomassa agroforestal que trobem a Catalunya i els diferents tipus de calderes; facilita consells pràctics a l'hora d'utilitzar biomassa; i posa exemples d'instal·lacions en granges de porcí, avicultura i hivernacles en flor.
La Guia mostra, també, dades de consums, estalvi, imports i termini de recuperació de la inversió, comparant diferents fonts energètiques; i ofereix recomanacions i casos pràctics amb dades econòmiques d'interès alhora de fer inversions en explotacions
A més, també s'ha posat a disposició la convocatòria 2019 d' Ajuts a la Mitigació del canvi climàtic en explotacions agràries, que promourà les inversions que realitzen les explotacions agràries en l'àmbit de l'ús de fonts renovables d'energia, subproductes i altres matèries primeres no alimentàries per a impulsar el desenvolupament de la bioeconomia, quan és per consum exclusiu de la pròpia explotació.
L'ajut a la mitigació del canvi climàtic s'emmarca en el Programa de Desenvolupament PDR.cat2020, amb l'objectiu d'incentivar el desenvolupament de les funcions productives, econòmiques, mediambientals i socials de l'agricultura, i així fomentar la viabilitat de les explotacions agràries i assolir un desenvolupament rural sostenible.
Aquests ajuts estan cofinançats amb el Fons Europeu Agrícola de Desenvolupament Rural (FEADER).
El present contracte busca la identificació, avaluació, intercanvi i difusió de bones pràctiques per a la gestió d'espècies exòtiques invasores.
El contractista donarà suport a la gestió d'espècies exòtiques invasores vertebrades d'interès per a la UE, mitjançant mesures letals i no letals, mitjançant les següents tasques:
1) Desenvolupar manuals sobre la gestió d'espècies exòtiques invasores vertebrades, tallers amb les autoritats competents dels estats membres, parts interessades i professionals d'aquest ámbit
2) Organitzar campanyes de divulgació i sensibilitzar i implicar al públic en la gestió de les espècies exòtiques invasives vertebrades, en cooperació amb les autoritats competents, parts interessades i professionals de l'àmbit.
Hi haurà un concurs de millors pràctiques i una conferència final a nivell de la UE.
L'objectiu general és millorar l'adopció de noves troballes científiques en l'elaboració de les polítiques de medi ambient i la seva implementació, i millorar la interfície ciència-política en general, amb un enfocament especial en innovació i noves tecnologies, abordant també beneficis i oportunitats resultants, així com els riscos mediambientals emergents.
Per tal d'aconseguir aquest objectiu, el contractista haurà de recopilar estudis científics recents i rellevants i informació per a l'elaboració de polítiques ambientals que servirà de base per a articles de situació.
L'exploració i la recerca de noves evidències científiques han d'incloure revistes científiques revisades i informes d'organitzacions de bona reputació, la revisió de bases de dades bibliogràfiques, notícies i llocs web d'organitzacions científiques.
Els articles científics sobre projectes de recerca finançats per la Unió Europea també són benvinguts.
El contractista haurà de proporcionar la informació científica d'una forma fàcil d'utilitzar, és a dir, en forma d'un conjunt d'articles de resum bimensual (cada segona setmana).
El contingut del web s'ha de lliurar a la DG de Medi Ambient en format HTML per publicar la informació a la pàgina web Europa de la DG Medi Ambient dedicada al servei.
Els articles també s'han d'emmagatzemar en arxius classificats cronològicament i per tema.
El contractista haurà de desenvolupar i ampliar el servei web en línia, segons correspongui, actualitzar els canals i crear-ne de nous segons sigui necessari.
En la oferta presentada, s'haurà de definir i descriure una estratègia sobre com es recolliran i es projectaran els articles científics.
La informació haurà de poder ser tractada i disseminada.
La Direcció General de Medi Ambient de la Comissió Europea (DG ENV) ha publicat dues licitacions sobre espècies exòtiques invasores:
Suport per a l'aplicació del Reglament 1143/2014
El contractista donarà suport a la Comissió en els següents àmbits:
- gestió i anàlisi de la informació proveïda pels estats membres i preparació per a la revisió de la Comissió relativa a l'aplicació del Reglament 1143/2014 sobre espècies exòtiques invasores
- anàlisi i avaluació de les aplicacions i notificacions dels estats membres en el marc del reglament, així com de les peticions i reclamacions
- desenvolupament de documents tècnics orientatius, notes d'interpretació i altres materials d'informació i comunicació.
Millora de la comprensió i la comunicació sobre espècies exòtiques invasores
Aquest projecte posarà a prova nous mètodes per prevenir la introducció i propagació de les espècies exòtiques invasores a la UE mitjançant:
- la determinació de les llacunes en els coneixements, les diferències en la comprensió i les perspectives i els possibles conflictes sobre les espècies exòtiques invasores i la seva prevenció entre els sectors i les autoritats competents, fins i tot mitjançant enquestes
- la facilitació del diàleg, la millora del nivell de comprensió en totes les direccions i la intensificació de la cooperació entre aquests sectors i les autoritats competents mitjançant l'establiment i la gestió de plataformes
- la preparació de campanyes de prevenció de les espècies exòtiques invasores per ser implementades per aquests sectors i les autoritats competents, per tal de millorar l'aplicació del Reglament sobre les espècies exòtiques invasores.
El servei de navegació per satèl·lit EGNOS busca recercar i formular un concepte d'integritat per a les aplicacions crítiques de responsabilitat o pagaments orientades al sector viari.
EGNOS és un projecte conjunt de l'Agència Espacial Europea (ESA), la Comissió Europea i l'Agència Europea de Seguretat Aèria (EASA).
És la primera activitat europea en el camp dels sistemes de navegació per satèl·lit global (GNSS) i permet als usuaris d'Europa i altres països determinar la seva posició a menys de 1,5 metres.
La seva funció és de vital importància per a aplicacions crítiques de seguretat, com ara la localització d'avions o vaixells.
Aquest projecte es durà a terme en el marc del Programa Marc de Recerca i Desenvolupament de la Unió Europea Horizon 2020.
En el marc del programa europeu Horizon 2020, la Comissió Europea juntament amb el Consorci de les Industries Bio-Based han obert la sisena convocatòria Bio-Based Industries Joint Undertaking 2019.
La convocatòria està adreçada a totes aquelles grans indústries, pimes, proveïdors de tecnologia, acadèmics o RTOS que vulguin col·laborar en impulsar el desenvolupament del sector bio-based de la UE.
La iniciativa conjunta Bio-Based Industries és una associació público-privada que treballa pel desenvolupament de noves tecnologies de biorefinament i la transformació sostenible de recursos naturals renovables a productes, materials i combustibles bio-based.
Aquest sector emergent s'espera que creixi ràpidament en els propers anys i ja està atraient importants inversions als Estats Units, la Xina i Brasil.
La missió de Bio-Based Industries és posicionar la Unió Europea com un actor important dins del sector; per mitjà d'eines de recerca, desplegament i suport a activitats de col·laboració entre els agents interessats en participar al llarg de tota la cadena de valor que abasta la producció primària de biomassa, la indústria de processament i l'ús final.
La convocatòria oberta per aquest 2019 compta amb 4 orientacions estratègiques (matèries primeres, processos, productes i incorporació al mercat) i 21 topics:
EHDEN és la xarxa europea de dades de salut (European Health Data & Evidence Network), un consorci de l'IMI (Iniciativa de Medicaments Innovadors) format per 22 socis.
EHDEN rep finançament de l'IMI, que a la vegada rep del programa de recerca Horizon 2020.
EHDEN es va posar en marxa per abordar els reptes actuals en generar coneixements i proves de dades clíniques reals a escala, per donar suport a pacients, clínics, pagadors, reguladors, governs i la indústria farmacèutica en la comprensió del benestar, malalties, tractaments, resultats i noves terapèutiques i dispositius.
El projecte pretén estandarditzar 100 milions de registres de pacients a tot Europa des de diferents àrees geogràfiques i tipus de fonts de dades, p. ex. dades hospitalàries, registres, bases de dades de població, etc.
L'objectiu del projecte és que la pime obtindrà totes les competències necessàries per incorporar-se a una font de dades de la xarxa de dades federades EHDEN seguint els estàndards de qualitat establerts.
Els beneficis de la certificació són:
El projecte inDemand és un nou model on les organitzacions i empreses sanitàries creen de forma conjunta solucions de salut digital, amb el suport econòmic de fons públics regionals. inDemand està compost per dues iteracions amb empreses en un període de tres anys, en el que cadascuna de les 3 regions pilot segueix el mateix procés i el mateix calendari.
Les tres regions pilot són Múrcia (Espanya), Oulu (Finlàndia) i la Regió de París (França).
inDemand busca empreses europees per resoldre 4 reptes identificats pels professionals sanitaris del districte hospitalari del nord d'Ostrobothnia a Oulu (Finlàndia).
inDemand busca empreses europees per resoldre 4 reptes identificats pels professionals de la salut del Servei Murcià de Salud (proveïdor d'atenció mèdica regional de Múrcia).
inDemand busca empreses europees per resoldre 5 desafiaments identificats pels professionals sanitaris de GHU Paris, GCSMS 91 o FOCH Hospital a París (França).
La propietat intel·lectual de les innovacions creades serà del participant, i permetrà obtenir una primera referència comercial per vendre la solució en altres llocs després del pilot.